Eda Kalmre

Eda Kalmre (sündinud 12. septembril 1958) on eesti folklorist, tänapäeva folkloori uurija ja populariseerija. Eda Kalmre on õppinud aastatel 1964–1971 Sillaotsa 8-klassilises koolis ja 1971–1973 Tartu 7. Keskkooli ajalookallakuga klassis. Aastatel 1973–1984 õppis ta Tartu Riikliku Ülikooli filoloogiateaduskonnas. Aastal 2000 kaitses Eda Kalmre Tartu Ülikoolis magistrikraadi (Tänapäevaste eesti muistendite temaatika, geneesi ja leviku tunnusjooni) ning aastal 2007 doktorikraadi (Hirm ja võõraviha sõjajärgses Tartus. Pärimuslooline uurimus kannibalistlikest kuulujuttudest). Kalmre on Eesti Kirjandusmuuseumi folkloristika osakonna vanemteadur, Eesti-uuringute Tippkeskuse narratiiviuuringute töörühma juht. Eda Kalmre töötab Eesti Kirjandusmuuseumis alates 1978. aastast, aastatel 1984–2007 oli ta teadur Eesti Rahvaluule Arhiivis ja 2007. aastast on Eesti Kirjandusmuuseumi folkloristika osakonna vanemteadur. Ta on olnud 1991.–2007. aastani Eesti Rahvaluule Arhiivi kogumistöö juhendaja. Tema eestvõttel taastati 1994. aastal Vabariigi Presidendi rahvaluule kogumispreemia. Ta on juhendanud üliõpilaste arhiivipraktikat, organiseerinud ja läbi viinud rahvaluule kogumise võistlusi, osalenud välitöödel paljudes Eesti kihelkondades, organiseerinud pärimuse kogumist Sõrve poolsaarel jm. Peale selle on ta aastaid kogunud ja salvestanud tänapäeva pärimust, tudengifolkloori, mälestusi Tartu sõjajärgsest ajast jpm. Ta on arhiivi albumitekogu hea tundja, koostanud näituse rahvaluule arhiivi albumite kogudest ja Sõrve materjalidest arhiivis, pidanud loenguid ja kirjutanud populaarseid raamatuid ning entsüklopeediaartikleid tänapäeva folkloorist, sh laste- ja noortefolkloorist jm. Folkloristika osakonnas on Eda Kalmre põhilisteks uurimisteemadeks tänapäeva meediakeskne rahvajutt, tänapäeva muistendid ja kuulujutud (ka vandenõuteooriad) – nende ideed ja praktikad, kontekst ja mudelid, mis levivad nt uudisfolkloorina, valeuudistena ja igasugustes muudes kommunikatsioonivormides. Ta on kirjutanud neil teemadel artikleid ja kolm monograafiat (Hirm ja võõraviha sõjajärgses Tartus. Pärimuslooline uurimus kannibalistlikest kuulujuttudest, Tartu 2007, teine trükk 2008; The Human Sausage Factory. A Study of Post-War Rumour in Tartu, Rodopi, Amsterdam - New York, 2013; What a Wonderful World of Legends! Articles on rumours and legends, Tartu 2018). Ta on koostanud ja toimetanud ajakirjade erinumbreid, juhendanud ja oponeerinud üliõpilase teadustöid. Ta kuulub paljudesse erialaühingutesse, on organiseerinud mitmeid rahvusvahelisi konverentse (sh rahvusvahelise tänapäeva muistendite uurijate konverentsi Tallinnas 2016). Ta osaleb mitme kodumaise ja rahvusvahelise väljaande ja ajakirja kolleegiumi töös (nt Keel ja Kirjandus, Contemporary Legend (USA), Sphairos (Leedu) jmt). Eda Kalmre on seeriaväljaande „Tänapäeva folkloorist“ peatoimetaja. 1990. aastate keskpaigast on Kalmre osalenud mitmes tänapäeva folkloori ja jutu-uurimise teadusprojektis ning mõnda neist ka juhtinud. Eda Kalmre osaleb Eesti külaliikumises oma koduküla Kriimani esindajana. 2014 Akadeemilise Rahvaluule Seltsi Eesti folkloristika aastapreemia 2014 Rahvusvahelise Tänapäeva Muistendi Uurimise Seltsi Brian McConnelli raamatupreemia 2013 Ajakirja "Keel ja Kirjandus" aastaauhind 2012 2007 Teine preemia doktoriõppe üliõpilaste teadustööde konkursil 2007 Ajakirja "Keel ja Kirjandus" aastaauhind folkloristikas 2006 Eesti teaduse populariseerimise auhind - teine preemia 2022 Kriimani kriimud lood. Mõis ja saja-aastane küla, EKM Teaduskirjastus ja Kriimani Küla Selts (kaasautorid Vahur Kalmre ja Aare Kasemets) 2019 Pildi sisse minek. Artikleid välitööde alalt (toimetaja), EKM Teaduskirjastus 2018 What a Wonderful World of Legends! Articles on rumours and legends, ELM Scholarly Press 2013 The Human Sausage Factory. A Study of Post-War Rumour in Tartu, Rodopi, Amsterdam - New York 2011 Tüdruk veiniplekiga kleidis. Tänapäeva hirmu- ja õudusjutte, Ajakirjade Kirjastus 2010 Tulnukad ja internetilapsed. Uurimusi tänapäeva laste- ja noortekultuurist (koostaja ja toimetaja), EKM Teaduskirjastus 2010 (koos Vahur Kalmrega) Tartu rätsepmeister Eduard Uusen. Mees, kelle tehtud pükstes sõlmiti Tartu rahu, Hermes, EKM Teaduskirjastus 2007, teine trükk 2008 Hirm ja võõraviha sõjajärgses Tartus. Pärimuslooline uurimus kannibalistlikest kuulujuttudest, EKM Teaduskirjastus 2005 (autoreid) Regivärsist netinaljadeni. Sissejuhatus rahvaluulesse, Koolibri 1999 Roos närtsib, marmor puruneb... Valik salme, nalju, mõtteteri ja ennustamisi tüdrukute albumitest, Koolibri 1996 Banaanil on nohu (koostaja), Koolibri 2024 Meeste jutud. Sissevaade militaarsete legendide traditsiooni / Men’s Stories. An Insight into the Tradition of Military Legends, Methis Studia humaniora Estonica, 26 (33), 154−173 2023 Üle sajandi jagu aega jalgratastel mööda Eestimaa külasid pärimust kogumas, Ma Olen Jalgrattur, 37 / 6, 36−40 "Eda Kalmre, FO vanemteadur". folklore.ee. "ETIS". www.etis.ee. Vaadatud 4. juulil 2024. Kalmre, Eda (1. jaanuar 2013), "The Human Sausage Factory: A Study of Post-War Rumour in Tartu", The Human Sausage Factory (inglise), Brill, ISBN 978-94-012-0973-1, vaadatud 4. juulil 2024 "Eda Kalmre uus raamat "Kriimani kriimud lood" | Eesti Kirjandusmuuseum". www.kirmus.ee. Vaadatud 4. juulil 2024. "Hirm ja võõraviha sõjajärgses Tartus|Tartu ilukirjanduses". teele.luts.ee. Vaadatud 4. juulil 2024. Eda Kalmre Eesti Teadusinfosüsteemis "Eda Kalmre CV, ETIS". www.etis.ee. Vaadatud 4. juulil 2024.